Mugitu! Mugimendua

Mugitu! Mugimendua, labur M!M, AHT (abiadura handiko trena) azpiegituraren aurkako desobedientzia zibileko Hego Euskal Herriko gizarte mugimendu bat da.«Atlantic Logistic Forum-a eten dugu Baionan "Euskal Y"-aren aldeko Euskadi-Akitania Lobby-a salatzeko», Mugitu! Mugimenduaren bloga. 2010eko ekainean sortu zen. Mugimenduaren oinarri dira antolakuntza eza (buruzagitza eta azpiegiturarik gabe dihardute) eta indarkeriarik eza.

 Mugimenduaren ekintzak 

 2010eko ekainaren 10ean, Gipuzkoako Ogasun Ordezkaritzan egoitzan egindako protesta-ekitaldia.
 2010eko urriaren 24an, Hego Euskal Herriko zenbait ibai kalterik eragiten ez duen fluoristeina izeneko substantziarekin berdez tindatu zituzten, herritarren arreta erakartzeko.
 2011ko abuztuaren 30ean, Donostiako Miramar jauregian Eusko Jaurlaritzako lehendakari Patxi Lópezen gobernu-bilera egiten ari zelarik, ekintzaile zenbaitek inguruan pankartak zabaldu eta parodia antzeztu zuten.
 2011ko urriaren 27an, Nafarroako lehendakari Yolanda Barcinari aurpegira hiru tarta bota zizkioten Tolosa Okzitanian, Pirinioetako Lan Erkidegoa egiten ari zen bileran.«AHTaren aurkako ekintzaileek hiru tarta bota dizkiote Barcinari», Berria, 2011-10-28.

 Erreferentziak 

 Kanpo estekak 

   Mugitu! Mugimenduaren bloga.

Kategoria:Euskal Herriko elkarte ekologistak
Kategoria:Euskal Y